บริษัทญี่ปุ่นกว่า 400 แห่งประกาศล้มละลาย เซ่นภาวะฉุกเฉินรอบ 3
บริษัทญี่ปุ่นกว่า 400 แห่งประกาศล้มละลายในเดือนพ.ค. เซ่นรัฐบาลญี่ปุ่นใช้ภาวะฉุกเฉินรอบ 3 ควบคุมการแพร่ระบาดเชื้อโควิด-19
บริษัทญี่ปุ่นกว่า 400 แห่งประกาศล้มละลายในเดือนพ.ค. เซ่นรัฐบาลญี่ปุ่นใช้ภาวะฉุกเฉินรอบ 3 ควบคุมการแพร่ระบาดเชื้อโควิด-19
9 มิ.ย. 2564

บริษัทวิจัยสินเชื่อ เตโกกุ ดาต้าแบงก์ (Teikoku Databank) เปิดเผยว่า บริษัทญี่ปุ่นกว่า 400 แห่งประกาศล้มละลายในเดือนพ.ค. ขณะที่ญี่ปุ่นเผชิญกับการแพร่ระบาดของโควิด-19 ระลอกที่ 4 จนส่งผลให้รัฐบาลต้องออกมาตรการควบคุมโรคซึ่งกระทบต่อการดำเนินงานของภาคธุรกิจ และการเดินทางของประชาชน
โดยรายงานระบุว่า มีบริษัท 461 แห่งที่ยื่นล้มละลาย โดยมีหนี้สินอย่างน้อย 10 ล้านเยน และหากเทียบกับช่วงเดียวกันของปีก่อนหน้า ตัวเลขของบริษัทที่ดำเนินการทางกฎหมายเพื่อชำระบัญชีเพิ่มขึ้นถึง 60.1%
ทั้งนี้ เตโกกุ ดาต้าแบงก์ ระบุว่า ปัจจัยที่ส่งผลกระทบต่อธุรกิจคือการประกาศภาวะฉุกเฉินเป็นรอบที่ 3 โดยเฉพาะภาคบริการที่ได้รับผลกระทบมากที่สุด รวมถึงอุตสาหกรรมอาหารและเครื่องดื่ม